-બે વખતની આઇપીએલ ચેમ્પિયન કોલકાતા નાઇટ રાઇડર્સની ટીમ બુધવારે રાજસ્થાન રોયલ્સને હરાવ્યા બાદ મજબૂત ફોર્મમાં આવી ગઈ છે અને ત્રીજા ટાઇટલ માટે ફાઇનલમાં પ્રવેશવા આતુર છે ત્યારે અણીના સમયે જ સ્કોર ડિફેન્ડ કરવામાં નિષ્ફળ રહેલી સનરાઇઝર્સ હૈદરાબાદ માટે 2018ની ઇન્ડિયન પ્રીમિયર લીગની ટી20 ક્રિકેટ ટુર્નામેન્ટની ફાઇનલમાં પ્રવેશવાની આ આખરી તક છે. શુક્રવારે અહીં રમાનારી બીજી ક્વોલિફાયરમાં કોલકાતા અને હૈદરાબાદ વચ્ચેનો જંગ હાઈ વોલ્ટેજ બની રહે તેવી સંભાવના છે. સાંજે 7.00થી મેચનો પ્રારંભ થશે.